
      Αθήνα, 17 Μαΐου 2023
         A.Π. 1267 AA
Πρόσκληση Εκδήλωσης Ενδιαφέροντος

για την με απευθείας ανάθεση σύναψη δύο (2) συμβάσεων Παροχής Ανεξάρτητων Υπηρεσιών Υπεύθυνου Παρακολούθησης και Υλοποίησης Προγράμματος (CPV 79421000-1) για την κάλυψη των αναγκών της δράσης «Επιχορήγηση Ν.Π. Κοινωνικού ΕΚΑΒ για τη συνέχιση της λειτουργίας Δομών Φιλοξενίας Ασυνόδευτων Ανηλίκων Αρρένων 12 έως 18 ετών – Νεφέλη & Καλλίστη» με Κωδικό ΟΠΣ 5165752, η οποία χρηματοδοτείται από το Τομεακό Πρόγραμμα Ανάπτυξης 2021-2025 του Υπουργείου Μετανάστευσης και Ασύλου, για το χρονικό διάστημα από τις 01 Ιουνίου 2023 έως και τις 31 Ιουλίου 2023, συνολικής προϋπολογιζόμενης δαπάνης επτά χιλιάδων τριακοσίων ευρώ (7.300 €) χωρίς ΦΠΑ και εννιά χιλιάδων πενήντα δύο ευρώ  (9.052 €) συμπεριλαμβανομένου του ΦΠΑ με δικαίωμα προαίρεσης της Αναθέτουσας Αρχής για ισόποση προϋπολογιζόμενη δαπάνη και με κριτήριο την χαμηλότερη τιμή. 


1. Γενικό Πλαίσιο- Αναφοράς 

Το «ΚΟΙΝΩΝΙΚΟ ΕΛΛΗΝΙΚΟ ΚΛΙΜΑΚΙΟ ΑΜΕΣΗΣ ΒΟΗΘΕΙΑΣ» (Κοινωνικό ΕΚΑΒ), ανεξάρτητη κοινωνική, ανθρωπιστική, μη κερδοσκοπική οργάνωση, με νομικό καθεστώς σωματείου και με σκοπό την καταπολέμηση του κοινωνικού αποκλεισμού, στο πλαίσιο υλοποίησης της Δράσης με τίτλο «Επιχορήγηση Ν.Π. Κοινωνικού ΕΚΑΒ για τη συνέχιση της λειτουργίας Δομών Φιλοξενίας Ασυνόδευτων Ανηλίκων Αρρένων 12 έως 18 ετών – Νεφέλη & Καλλίστη» με Κωδικό ΟΠΣ 5165752, η οποία χρηματοδοτείται από το Τομεακό Πρόγραμμα Ανάπτυξης 2021-2025 του Υπουργείου Μετανάστευσης και Ασύλου, καλεί κάθε ενδιαφερόμενο, να υποβάλλει έγγραφη προσφορά, σύμφωνα με τα στοιχεία που αποτυπώνονται στον ακόλουθα πίνακα, για την με απευθείας ανάθεση παροχή Υπεύθυνου Παρακολούθησης και Υλοποίησης Προγράμματος (CPV 79421000-1) για την κάλυψη της διαχείρισης του ανωτέρω έργου, συνολικής προϋπολογιζόμενης δαπάνης 7.300 € χωρίς ΦΠΑ και 9.052 € συμπεριλαμβανομένου του ΦΠΑ, με δικαίωμα προαίρεσης της Αναθέτουσας Αρχής για ισόποση προϋπολογιζόμενη δαπάνη και με κριτήριο τη χαμηλότερη τιμή. Η προϋπολογιζόμενη δαπάνη επιμερίζεται σε 3.500,00 € χωρίς ΦΠΑ και 4.340 € συμπεριλαμβανομένου ΦΠΑ για την παροχή ανεξάρτητων υπηρεσιών υπεύθυνου παρακολούθησης χωρίς μεταπτυχιακό τίτλο και σε 3.800,00 € χωρίς ΦΠΑ και 4.712,00 € συμπεριλαμβανομένου ΦΠΑ για την παροχή ανεξάρτητων υπηρεσιών υπεύθυνου παρακολούθησης από κάτοχο μεταπτυχιακού τίτλου σπουδών. 









2. Πίνακας Περιγραφής Υπηρεσιών


	ΠΕΡΙΓΡΑΦΗ ΥΠΗΡΕΣΙΑΣ
	CPV
	ΕΝΔΕΙΚΤΙΚΟ ΣΥΝΟΛΙΚΟ ΚΟΣΤΟΣ ΧΩΡΙΣ ΦΠΑ
	ΕΝΔΕΙΚΤΙΚΟ ΣΥΝΟΛΙΚΟ ΚΟΣΤΟΣ ΜΕ ΦΠΑ

	Παροχή υπηρεσιών Υπεύθυνου Παρακολούθησης και Υλοποίησης Έργου από πτυχιούχο για τη δράση   «Επιχορήγηση Ν.Π. Κοινωνικού ΕΚΑΒ για τη συνέχιση της λειτουργίας Δομών Φιλοξενίας Ασυνόδευτων Ανηλίκων Αρρένων 12 έως 18 ετών – Νεφέλη & Καλλίστη» με Κωδικό ΟΠΣ 5165752
	79421000-1
	3.500 €
	4.340 €

	Παροχή υπηρεσιών Υπεύθυνου Παρακολούθησης και Υλοποίησης Έργου από κάτοχο μεταπτυχιακού τίτλου για τη δράση  «Επιχορήγηση Ν.Π. Κοινωνικού ΕΚΑΒ για τη συνέχιση της λειτουργίας Δομών Φιλοξενίας Ασυνόδευτων Ανηλίκων Αρρένων 12 έως 18 ετών – Νεφέλη & Καλλίστη» με Κωδικό ΟΠΣ 5165752
	79421000-1
	3.800 €
	4.712 €

	ΣΥΝΟΛΟΣ ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ
	7.300 €
	9.052 €





3. Προθεσμία και τρόπος υποβολής προσφορών

Οι προσφορές των ενδιαφερόμενων αναδόχων θα υποβάλλονται στην ελληνική γλώσσα μέχρι την Παρασκευή 26 Μαΐου 2023, ώρα 14:00 με τους εξής τρόπους:

· Είτε μέσω ταχυδρομείου προς το Κοινωνικό ΕΚΑΒ (Δ. Καζάνη 24-26 & Δασίου, 11526 Αθήνα), σε σφραγισμένο φάκελο, με τη λέξη «ΟΙΚΟΝΟΜΙΚΗ ΠΡΟΣΦΟΡΑ» με κεφαλαία γράμματα, τα πλήρη στοιχεία του Φορέα και τα πλήρη στοιχεία της πρόσκλησης – ανακοίνωσης αλλά και τα πλήρη στοιχεία του υποψηφίου αναδόχου. Εμπρόθεσμες θεωρούνται οι προτάσεις που θα παραλειφθούν μέχρι την παραπάνω οριζόμενη ημερομηνία και ώρα στην ανωτέρω διεύθυνσης. Στην περίπτωση ταχυδρομικής αποστολής ή αποστολής με ταχυμεταφορά, η αναθέτουσα αρχή ουδεμία ευθύνη φέρει για τον χρόνο και το περιεχόμενο των φακέλων της πρότασης που θα αποσταλούν.
· Είτε ηλεκτρονικά στη διεύθυνση procurement@kinonikoekav.gr με θέμα τη λέξη «ΟΙΚΟΝΟΜΙΚΗ ΠΡΟΣΦΟΡΑ» με κεφαλαία γράμματα και τα στοιχεία της πρόσκλησης – ανακοίνωσης. 

Εντός του ηλεκτρονικού μηνύματος ή του σφραγισμένου φακέλου της προσφοράς θα πρέπει να εμπεριέχονται από την ενδιαφερόμενη επί ποινή απορρίψεως της προσφοράς της τα ακόλουθα δικαιολογητικά έγγραφα:  

1. Οικονομική προσφορά, η οποία θα είναι απολύτως σύμφωνη με τις οδηγίες και τις προδιαγραφές της Πρόσκλησης.  
2. Υπεύθυνη δήλωση του Ν1599/1986 σύμφωνα με την οποία ο υποψήφιος: 
· είναι ασφαλιστικά και φορολογικά ενήμερος,
· δεν βρίσκεται σε κατάσταση πτώχευσης, αναγκαστικής εκκαθάρισης ή διαχείρισης, ούτε εκκρεμούν σε βάρος του αντίστοιχες αιτήσεις,
· δεν συντρέχουν στο πρόσωπό του λόγοι αποκλεισμού του από τη διαδικασία του άρθρου 73 επ. Ν 4412/2016, όπως ισχύει σήμερα.
3. Αποδεικτικά έγγραφα για τα κατωτέρω αναφερόμενα απαραίτητα προσόντα, συνοδευόμενα από σύντομο βιογραφικό σημείωμα.
4. Πρόσφατο ποινικό μητρώο

*Σημείωση: Οι υπεύθυνες δηλώσεις υπογράφονται από την προσφέρουσα και δεν απαιτείται βεβαίωση  του γνησίου της υπογραφής.  

Για την υποβολή της προσφοράς, θα χρησιμοποιηθεί το ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ, που επισυνάπτεται στην παρούσα πρόσκληση (ΠΑΡΑΡΤΗΜΑ Α). 

Οι ενδιαφερόμενοι καλούνται να συμμετέχουν στη διαδικασία της απευθείας ανάθεσης υποβάλλοντας την οικονομική προσφορά τους για μία από τις δύο προαναφερθείσες κατηγορίες, αναλόγως των προσόντων τους.

Αρμόδια επικοινωνίας ορίζεται η κ. Ειρήνη Μπλίκα (Τηλ.: 210 72 55 363 και e-mail kinonikoekav@gmail.com)


4. Αντικείμενο της σύμβασης:

[bookmark: _heading=h.gjdgxs]Αντικείμενο των συμβάσεων είναι η παροχή Ανεξάρτητων Υπηρεσιών Υπεύθυνου Παρακολούθησης και Υλοποίησης Προγράμματος (CPV 79421000-1) για την κάλυψη των αναγκών της δράσης «Επιχορήγηση Ν.Π. Κοινωνικού ΕΚΑΒ για τη συνέχιση της λειτουργίας Δομών Φιλοξενίας Ασυνόδευτων Ανηλίκων Αρρένων 12 έως 18 ετών – Νεφέλη & Καλλίστη» με Κωδικό», για το χρονικό διάστημα από τις 01 Ιουνίου 2023 έως και τις 31 Ιουλίου 2023.

Απαραίτητα Προσόντα 1ου Αναδόχου:
· Κάτοχος Πτυχίου ΑΕΙ
· Γνώση της αγγλικής (γραπτά, προφορικά).
·  Άριστη γνώση Η/Υ
· Συναφή προϋπηρεσία τουλάχιστον 2 ετών στη Διοίκηση/Διαχείριση (Project / Program Management) στο πεδίο της παροχής συμβουλευτικών υπηρεσιών και εμπειρία, στη διαχείριση και την παρακολούθηση συγχρηματοδοτούμενων πράξεων που να αφορούν στο μεταναστευτικό τουλάχιστον 2 έτη.

Συνεκτιμώμενα προσόντα
· Εμπειρία εθελοντικής απασχόλησης. 
· Άριστες επικοινωνιακές δεξιότητες.
· Δεξιότητες συνεργασίας στο πλαίσιο ομαδικής λειτουργίας.
· Ικανότητα εργασίας υπό συνθήκες πίεσης, ικανότητα επίλυσης προβλημάτων σε καθημερινές καταστάσεις και σε κρίσεις.
· Γνώση δεύτερης ξένης γλώσσας.

Απαραίτητα Προσόντα 2ου Αναδόχου :
· Κάτοχος Πτυχίου ΑΕΙ 
· Κάτοχος Μεταπτυχιακού τίτλου σπουδών.
· Γνώση της αγγλικής (γραπτά, προφορικά).
·  Άριστη γνώση Η/Υ
· Συναφή προϋπηρεσία τουλάχιστον 5 ετών στη Διοίκηση/Διαχείριση (Project / Program Management) στο πεδίο της παροχής συμβουλευτικών υπηρεσιών και εμπειρία στη διαχείριση και την παρακολούθηση συγχρηματοδοτούμενων πράξεων που να αφορούν στο μεταναστευτικό.

Συνεκτιμώμενα προσόντα
· Εμπειρία στον μεταναστευτικό/ προσφυγικό πεδίο.
· Εμπειρία εθελοντικής απασχόλησης. 
· Άριστες επικοινωνιακές δεξιότητες.
· Δεξιότητες συνεργασίας στο πλαίσιο ομαδικής λειτουργίας.
· Ικανότητα εργασίας υπό συνθήκες πίεσης, ικανότητα επίλυσης προβλημάτων σε καθημερινές καταστάσεις και σε κρίσεις.
· Γνώση δεύτερης ξένης γλώσσας.


Στα καθήκοντα του Υπεύθυνου Υλοποίησης-Παρακολούθησης του Προγράμματος περιλαμβάνονται: 

· Μέριμνα για την υλοποίηση την καλή εκτέλεση του Έργου.
· Ανάληψη της σύνταξη και υποβολή όλων των απαιτούμενων εγγράφων προς τη Διαχειριστική Αρχή του Έργου.
· Ενημέρωση του Υπεύθυνου Έργου για τις επικείμενες ενέργειες .
· Παρακολούθηση της προόδου των ενεργειών αυτών και χαρακτηρισμός τους ως «σε εξέλιξη» ή «ολοκληρωμένες».  Σε περίπτωση όπου προκύψουν ενέργειες «εκπρόθεσμες» ενημερώνει άμεσα τον Υπεύθυνο Έργου,  ώστε να προβεί σε όλες τις διορθωτικές ενέργειες, οι οποίες θα εξασφαλίσουν την τήρηση του χρονοδιαγράμματος του Έργου. 
· Ενημέρωση του Υπευθύνου Έργου για την πρόοδο του Έργου και εισαγωγή αρμοδίως λύσεων σε πιθανά ανακύπτοντα προβλήματα υλοποίησης του.
· Πραγματοποίηση των απαραίτητων καταχωρήσεων, τροποποιήσεων, ενημερώσεων στην Πλατφόρμα Διαχείρισης Συγχρηματοδοτούμενων έργων (ΟΠΣ).
· Επιμέλεια της συγκέντρωσης και της επεξεργασίας των οικονομικών δεδομένων για την υποβολή Δελτίων Δήλωσης Δαπανών.
· Εξασφάλιση του ελέγχου της επιλεξιμότητας των δαπανών του Έργου.
· Παρακολούθηση της απορρόφησης του προϋπολογισμού του Έργου και την έγκαιρη και τεκμηριωμένη πρόταση τροποποίησής του.
· Συμμετοχή στις ομάδες προσωπικού και στην εκπαίδευση του προσωπικού που οργανώνει το Κοινωνικό ΕΚΑΒ.

Η ανάθεση της παροχής υπηρεσιών θα γίνει με κριτήριο την χαμηλότερη τιμή. 
Η κατάρτιση της σύμβασης θα γίνει μετά από πρόσκληση του επιλεγέντος αναδόχου, εντός πέντε (5) εργασίμων ημερών από της ενημερώσεώς του δια του ηλεκτρονικού ταχυδρομείου, με δικαίωμα παράτασης από την πλευρά της Αναθέτουσας Αρχής και υπό τον όρο ότι αυτός θα προσκομίσει:
· Ασφαλιστική Ενημερότητα σε ισχύ.
· Φορολογική Ενημερότητα σε ισχύ.
· Αποδεικτικά έγγραφα νομιμοποίησης του προσφέροντος.
· Πιστοποιητικό τελευταίου εξαμήνου, αρμόδιας αρχής για την εγγραφή τους σε επαγγελματικό μητρώο  που τηρείται στο κράτος μέλος εγκατάστασής του (οικείο επιμελητήριο ή ισοδύναμης επαγγελματικής οργάνωσης), από όπου προκύπτει και το ειδικό επάγγελμα τους και βεβαίωση έναρξης επιτηδεύματος για τα φυσικά πρόσωπα με τις αντίστοιχες μεταβολές του (αν δεν προκύπτει  το ειδικό επάγγελμα από το επιμελητήριο ή την επαγγελματική οργάνωση). 
· Απόσπασμα ποινικού μητρώου, ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι δεν προκύπτουν λόγοι αποκλεισμού σύμφωνα με τη παρ.1 του άρθρου 73 του Ν.4412/2016. Το απόσπασμα αυτό πρέπει να  έχει εκδοθεί  το πολύ τρείς (3) μήνες πριν από την ημερομηνία υποβολής των δικαιολογητικών. 
*Σημείωση: Οι υπεύθυνες δηλώσεις υπογράφονται από τον προσφέροντα και δεν απαιτείται βεβαίωση  του γνησίου της υπογραφής.  

5. Ειδικοί Όροι
5.1. Η διάρκεια της παροχής των υπηρεσιών ορίζεται για το χρονικό διάστημα από 01/06/2023 έως 31/07/2023, με δυνατότητα τροποποίησης/παράτασης της διάρκειας της σύμβασης στην περίπτωση παράτασης του χρόνου υλοποίησης της Δράσης (δικαίωμα προαίρεσης) πάντα με τους ίδιους όρους της αρχικής σύμβασης και χωρίς μεταβολή της φύσης της αυτής.
5.2. Ο υπεύθυνος παρακολούθησης και υλοποίησης του προγράμματος θα παρέχει τις υπηρεσίες στην βάση 40ώρης εβδομαδιαίως απασχόλησης, δια ζώσης στην έδρα ή εξ αποστάσεως ή όπου αλλού απαιτηθεί αναλόγως της ιδιαιτερότητας και της ανάγκης υλοποίησης αυτών.
5.3. Η παροχή των υπηρεσιών θα πραγματοποιηθεί με ευθύνη της αναδόχου, απαγορευμένης της εκχώρησης των υποχρεώσεων και των δικαιωμάτων του αναδόχου που απορρέουν από τη σύμβαση σε τρίτο.
5.4. Ο εκάστοτε ανάδοχος λαμβάνει γνώση των Ειδικών Όρων της παρούσας προσκλήσεως και δεσμεύεται ότι θα συμμορφώνεται πλήρως με αυτούς. Η μη τήρηση αυτών των όρων αυτών συνεπάγεται την απόρριψη της παραλαβής και αποπληρωμής των υπηρεσιών.
5.5. Η σύμβαση μπορεί να τροποποιηθεί κατόπιν αιτήματος της αναθέτουσας Αρχής με τη σύμφωνη γνώμη του εκάστοτε αναδόχου, κατά τα προβλεπόμενα στο ν. 4412/2016 περί προμηθειών του Δημοσίου, όπως ισχύει.
5.6. Σε περίπτωση αθέτησης των όρων της σύμβασης από τον επιλεγέντα υποψήφιο, θα προηγηθεί γραπτή προειδοποιητική επιστολή προς αυτόν, όπου θα επισημαίνονται οι λόγοι απόκλισης, παρέχοντάς του εύλογο χρόνο διόρθωσης και συμμόρφωσης. 

5.7. Η υποψήφιος ανάδοχος µε την προσφορά της δεσμεύεται να υλοποιήσει το έργο στον προδιαγεγραμμένο χρόνο και στην ποιότητα και επίπεδο σύμφωνα µε την προσφορά του και τους όρους της Πρόσκλησης Εκδήλωσης Ενδιαφέροντος. Προσφορά που θα υπερβαίνει την προϋπολογισθείσα δαπάνη της υπηρεσίας απορρίπτεται ως απαράδεκτη.
5.8. Επισημαίνεται ότι η παρούσα Πρόσκληση δύναται σε κάθε στάδιο αυτής να ματαιωθεί, χωρίς έκαστος υποψήφιος να διατηρεί οιανδήποτε αξίωση έναντι του Κοινωνικού ΕΚΑΒ. 
5.9. Η συμμετοχή συνεπάγεται πλήρη αποδοχή των όρων της παρούσας Πρόκλησης εκδήλωσης ενδιαφέροντος.
5.10. Οι παραπάνω όροι θεωρούνται δεσμευτικοί.

6. Κόστος – Τρόπος πληρωμής:
Η εκτιμώμενή συνολική δαπάνη της παροχής των υπηρεσιών για το χρονικό διάστημα από 01/06/2023 έως 31/07/2023 υπολογίζεται στο ποσό των επτά χιλιάδων τριακοσίων ευρώ (7.300 €) χωρίς ΦΠΑ και εννιά χιλιάδων πενήντα δύο ευρώ  (9.052 €) συμπεριλαμβανομένου του ΦΠΑ, το οποίο επιμερίζεται σε 3.500,00 € χωρίς ΦΠΑ και 4.340 € συμπεριλαμβανομένου ΦΠΑ για την παροχή ανεξάρτητων υπηρεσιών υπεύθυνου παρακολούθησης από κάτοχο πτυχίου ΑΕΙ με διετή εμπειρία και σε 3.800,00 € χωρίς ΦΠΑ και 4.712,00 € συμπεριλαμβανομένου ΦΠΑ για την παροχή ανεξάρτητων υπηρεσιών υπεύθυνου παρακολούθησης από κάτοχο μεταπτυχιακού τίτλου σπουδών και πενταετή εμπειρία.

Η αμοιβή για τις παρασχεθείσες υπηρεσίες θα καταβάλλεται στους συνεργάτες μετά την έκδοση παραστατικού παροχής υπηρεσιών με την ολοκλήρωση του έργου. Ως τρόπος πληρωμής της πιο πάνω συμφωνηθείσας αμοιβής ορίζεται η κατάθεση σε τραπεζικό λογαριασμό και υπό τον όρο της παραδόσεως στην αναθέτουσα αρχή των κάτωθι: 
· Παραστατικού Παροχής Υπηρεσιών.
· Βεβαίωση Ασφαλιστικής ενημερότητας σε ισχύ.
· Βεβαίωση Φορολογικής ενημερότητας πλην κεντρικής διοίκησης, σε ισχύ. 
· Απόσπασμα Ποινικού Μητρώου σε ισχύ. 
· Καθώς και κάθε άλλο νόμιμο έγγραφο τυχόν απαιτηθεί. 

Διευκρινίζεται ότι την Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, (πλην του ΦΠΑ που βαρύνει την Αναθέτουσα Αρχή), για την παροχή των υπηρεσιών.
Τέλος, επιπλέον της αμοιβής, θα αποδίδονται σε αυτόν έξοδα που καταβάλλει εξ ιδίων κατά την παροχή των υπηρεσιών του και αφορούν στην υλοποιούμενη Δράση, υπό τον όρο ότι θα παραδώσουν στον  εκπρόσωπο του Σωματείου τα νόμιμα παραστατικά απόδειξής τους. 
[bookmark: _GoBack]
Αθήνα, 17/05/2023
Για το Κοινωνικό ΕΚΑΒ

